b'\n_START_ARTICLE_\nGrad Dobrna\n_START_SECTION_\nLegenda o nastanku\n_START_PARAGRAPH_\nNa Ka\xc4\x8djem gradu pri Dobrni sta \xc5\xbeivela bogat grof in njegova \xc5\xbeena. Imela sta h\xc4\x8derko, ki ji je bilo pri rojstvu prerokovano, da jo bo ubila strela, ko bo stara sedem let. Da se to ne bi zgodilo, sta grof in grofica zaprla h\xc4\x8derko v globoko klet. Ko je bila deklica stara pet let, je grofica spoznala, da vedno bolj hira. Skrbelo jo je. In ko ji je neko\xc4\x8d prinesla mleka, je postala za vrati ter jo opazovala.  Videla je veliko ka\xc4\x8do,ki se je pribli\xc5\xbeala deklici, odlo\xc5\xbeila krono in popila z njo mleko. Grofica je povedala mo\xc5\xbeu, kaj je videla. Grof je vzel deklico iz kleti. Drugega dne je poklical k sebi svoje najbolj\xc5\xa1e prijatelje, da bi mu pomagali vzeti ka\xc4\x8di krono. Nastavili so v kleti mleko in \xc4\x8dakali. Toda ka\xc4\x8da je pravo\xc4\x8dasno opazila njihovo namero. Ta ka\xc4\x8da pa je bila ka\xc4\x8dja kraljica. Imela je pi\xc5\xa1\xc4\x8dalko, s katero je sklicala vse ka\xc4\x8de tega sveta. Z njimi je za\xc4\x8dela oblegati grad. Gra\xc5\xa1\xc4\x8dak je bil ves v strahu. Tedaj pa je pri\xc5\xa1el v grad neki bera\xc4\x8d, ki jim  je nasvetoval, naj nalo\xc5\xbeijo okrog vsega obzidja obilo drv. Ubogali so ga. Nato je ukazal hlapcem, naj za\xc5\xbego drva, sam pa je splezal na visoko drevo in zapiskal na ponarejeno pi\xc5\xa1\xc4\x8dal. In ka\xc4\x8de so se priplazile od vseh strani. Spenjale so se preko grmade, ter popadale v ogenj. Samo njihova kraljica je pri\xc5\xa1la na drugo stran. Ko je na drevesu zagledala  bera\xc4\x8da, je splezala do njega. Dotaknila se ga je in bera\xc4\x8d se je spremenil v prah._NEWLINE_Potem pa je tudi kraljica padla v ogenj in grad je bil tako re\xc5\xa1en.'